**Predlog točke za obravnavo na Razvojnem svetu**

Priporočila OECD (v okviru TSI – technical support instrument) za izbojlšanje **modela upravljanja raziskovalnega in inovacijskega sistema v Sloveniji**

Ministrstvo za visoko šolstvo, znanost in inovacije je skupaj z Generalnim direktoratom za reformo Evropske komisije (DG Reform) in OECD izvedlo TSI projekt (Technical Support Instrument) z naslovom »Izboljšanje modela upravljanja raziskovalnega in inovacijskega sistema v Sloveniji«, katerega namen je bila podpora izvajanju reform upravljanja raziskav in inovacij (R&I).

Projekt se je pričel septembra 2022 in zaključil februarja 2024.

Splošni cilj projekta je bil podpreti Slovenijo pri njenih prizadevanjih za izvajanje reform strukture upravljanja raziskav in inovacij (R&I) ter okrepiti s tem povezane nacionalne institucionalne in upravne zmogljivosti R&I, tudi na regionalni in lokalni ravni.

**Struktura in dejavnosti projekta**

Projekt je bil sestavljen iz petih glavnih modulov, ki so skupaj obravnavali celoten cikel od oblikovanja modela upravljanja STI (Science, Technology, Innovation – znanost, tehnologija, inovacije), primernega za slovenske razmere, do njegovega izvajanja.

Najprej je bil opravljen diagnostični pregled upravljanja R&I v Sloveniji, da bi ugotovili glavne prednosti in slabosti sistema upravljanja R&I. Nadalje so bili predeljeni primeri dobrih mednarodnih praks, v katerih so bili uspešno rešeni izzivi, podobni tistim v Sloveniji. Razvita so bila priporočila in smernice za krepitev institucionalne zmogljivosti za upravljanje R&I, ki so bila prediskutirana s slovenskimi deležniki na področju R&I in revidirana, da bi se zagotovila njihova jasnost in izvedljivost. Nazadnje so bile opredeljene kompetence za izvajanje priporočil in izvedeno pilotno usposabljanje.

Tekom projekta smo izvedli več intervjujev, fokusnih skupin in delavnic, ki so jih vodili predstavniki OECD, ki so deležnikom na področju R&I omogočile skupen razmislek o vprašanjih, s katerimi se srečujejo. V okviru projekta je bil izveden tudi študijski obisk v Avstrijo na temo upravljanja politik na področju znanosti, tehnologije in inovacij.

Aktivnosti projekta so se udeležili predstavniki MVZI, MGTŠ, ARIS, SPIRIT, GZS, KOSRIS, Rektorske konference, podjetij ter SRIP-ov.

**Rezultati projekta**

1. Diagnostično poročilo o vrzelih, ovirah, mednarodnih dobrih praksah in potrebah po krepitvi zmogljivosti za usklajevanje in sodelovanje med deležniki na področju R&I

2. Predstavitev mednarodnih dobrih praks upravljanja R&I

3. Priporočila in izvedbene smernice za izboljšanje upravljanja R&I

4. Smernice za razvoj in ohranjanje zmogljivosti

5. Izvedba delavnic, fokusnih skupin, intervjujev itd. Predstavniki OECD so med projektom opravili tri misije v Sloveniji.

6. Smernice za razvoj in ohranjanje zmogljivosti.

Sodelovanje z OECD je bilo učinkovito, koristno in bo imelo pozitivni vpliv na nadaljnji razvoj upravljanja raziskovalnega in inovacijskega sistema v Sloveniji.

Gradivo, ki je pripravljeno za obravnavo na Razvojnem svetu RS, predstavlja 1. predlog implementacije priporočil, ki smo jih pripravili na MVZI za obravnavo na Razvojnem svetu RS skupaj z navedbo aktivnosti, ki se že izvajajo. Cilj je, da Razvojni svet obravnava priporočila, predlog implementacije priporočil ter predlaga dopolnitve.

Priloga:

* Predlog implementacije priporočil s popisom ključnih aktivnosti, ki se že izvajajo
* Sintezno poročilo v slovenskem jeziku